اضغط هنا وساهم معنا فى رفع ترتيب منتديات رحلة حب عن طريق عمل مشاركة للموضوع على الفيس بوك
معذور شتريد تكول معذور
مالومك ابد والكالك اعذار
علية اشكال مرن وانت مرتاح
لياليك هنة ولا ساعة تحتار
العلى وساده تمدد خالي البال
مو مثل اليگضي الليل عالنهار
انت تنام تكعد تسهر تكوم
وانه حتى بهذن ماكدر اختار
التهدم راس منة يفيدة ترميم
مو مثل التفلش كلة وانهار
وتسولف علمواقف وانت خواف
شنو بصفحة حياتك شلك اذكار
حديد انت ورجفت بساعة الضيج
ونه خشبة وكفت بساعة المنشار
انه العندي حجيتة وبالغت بيه
وجليت من الحقيقة هواي زنجار
الحلك الموت لنه تعنيت مرتين
مو بيه الذنب بسنونه الگصار
للشاعر المرحوم
الشهيد رحيم المالكي